stanford-oval/wikipedia huggingface dataset:
יחסי אזרבייג'ן–סוריה

| יחסי אזרבייג'ן–סוריה |
| --- | --- |
אזרבייג'ן: סוריה


אזרבייג'ן: סוריה
שטח (בקילומטר רבוע)
86,600: 187,437
אוכלוסייה
10,362,161: 25,065,658
תמ"ג (במיליוני דולרים)
72,356: 8,980
תמ"ג לנפש (בדולרים)
6,983: 358

יחסי אזרבייג'ן–סוריה הם יחסי החוץ בין רפובליקת אזרבייג'ן לבין סוריה.
יחסים דיפלומטיים

ב-9 ביולי 2009, התקיים הביקור הרשמי הראשון של נשיא סוריה לשעבר, בשאר אל-אסד באזרבייג'ן. הצדדים הסכימו לספק 1–1.5 מיליארד מטרים מעוקבים של גז אזרי לסוריה.
במהלך הביקור נערך פורום עסקים משותף אזרי–סורי. הפורום העסקי הביא לחתימה על 14 סעיפים:
"שיתוף פעולה בין לשכת הספנות של סוריה לבין הממשל הימי של אזרבייג'ן";
"יתקיים שיתוף פעולה הדדי בין הספרייה הלאומית של אזרבייג'ן וספריית אל-אסד של סוריה";
"משרד החקלאות של אזרבייג'ן ומשרד החקלאות ורפורמות אגרריות של סוריה יישמרו על שיתוף פעולה בתחום החקלאות";
"פרוטוקול הכוונה לשיתוף פעולה בין משרד הפנים של הרפובליקה של אזרבייג'ן והמשרד לענייני פנים של הרפובליקה הערבית הסורית";
"יתקיים שיתוף פעולה תעשייתי בין משרד התעשייה והאנרגיה של הרפובליקה של אזרבייג'ן למשרד התעשייה של הרפובליקה הערבית הסורית";
"הסכם בין משרד הבריאות של אזרבייג'ן ומשרד הבריאות של סוריה על שיתוף פעולה בתחום הבריאות";
"הסכם בין משרד התרבות והתיירות של אזרבייג'ן ומשרד התיירות של סוריה על שיתוף פעולה בתחום התיירות";
"ההסכם בין משרד החינוך של אזרבייג'ן ומשרד ההשכלה הגבוהה של סוריה על שיתוף פעולה בתחום ההשכלה הגבוהה";
"ההסכם בין משרד החינוך של אזרבייג'ן ומשרד החינוך של סוריה על שיתוף פעולה בתחום החינוך התיכוני";
"הסכם בין ממשלת אזרבייג'ן וממשלת סוריה על שיתוף פעולה בתחום טכנולוגיות המידע והתקשורת";
"הסכם בין ממשלת אזרבייג'ן וממשלת סוריה על סיוע הדדי ושיתוף פעולה בתחום ענייני המכס";
"התייעצויות פוליטיות בין משרד החוץ של אזרבייג'ן ומשרד החוץ של סוריה";
"הסכם בין ממשלת סוריה לממשלת אזרבייג'ן בתחום החשמל והאנרגיה המתחדשת";
"הסכם שיתוף פעולה בין משרד האוצר של אזרבייג'ן ומשרד האוצר של סוריה".
שיתוף פעולה כלכלי

בספטמבר 2009 חתמו שתי המדינות על הסכם לביטול כפל מס.
במהלך השיחות בין שר התעשייה והאנרגיה של אזרבייג'ן נטיג אלייב ושר התעשייה והאנרגיה של סוריה סופיאן אלאו, שנערכו בעיר הבירה דמשק ב-4 במרץ 2010, נחתם הסכם כוונות לסיום הסכם על אספקת גז. כמו כן, נחתם פרוטוקול על חילופי ניסיון הדדי, הכשרת כוח אדם מוסמך והקמת חברה אזרית–סורית משותפת.
ב-3 בנובמבר 2010 התקשרו הצדדים בהסכם על הפרטים הטכניים של רכישת גז טבעי לתקופה של 20 שנה.
בדצמבר 2011 החלה אזרבייג'ן לייצא גז טבעי לסוריה דרך טורקיה וגרוזיה.
שתי המדינות משתפות פעולה במספר תחומים: אנרגיה, כרייה, חקלאות, תיירות, מסחר, מדע, חינוך, בריאות, אקולוגיה, בנייה וכדומה.
שיתוף פעולה בין-לאומי

סוריה תמכה פעם בעמדתה של אזרבייג'ן בנוגע לסכסוך נגורנו קרבאך. עם זאת, מאז מלחמת האזרחים בסוריה, סוריה תומכת בארמניה, מדינה עוינת של אזרבייג'ן.
שתי המדינות חברות בארגון הוועידה האסלאמית (OIC), אם כי סוריה מושעית מאז 2012. סוריה ואזרבייג'ן משתפות פעולה במסגרת האו"ם (או"ם), התנועה הבלתי מזדהה (NAM) ועוד.
סיוע הומניטרי

בדצמבר 2015, בתמיכתה הכספית של סוכנות הפיתוח הבין-לאומית של אזרבייג'ן (AIDA) וארגון שגרירות הרפובליקה של אזרבייג'ן בירדן, חולק סיוע הומניטרי לכ-400 משפחות סוריות שהתיישבו בירדן, כולל מוצרי מזון ובריאות.
נשיא עיראק

| --- | --- |


עבד א-לטיף רשיד, נשיא עיראק הנוכחי
 איוש נוכחי:  עבד א-לטיף רשיד
 תאריך כניסה לתפקיד:  17 באוקטובר 2022
 תחום שיפוט:  עיראק 
 מעון:  ארמון רדוואניה 
 ייסוד המשרה:  14 ביולי 1958 
 איוש ראשון:  מוחמד נג'יב א-רובעי
 
נשיא הרפובליקה של עיראק (בערבית: رئيس جمهورية العراق) הוא ראש המדינה בעיראק, ו"מגן ההתחייבות לחוקה ולשמירה על עצמאותה, ריבונותה, אחדותה וביטחון גבולותיה של עיראק, בהתאם להוראות החוקה".
הנשיא נבחר על ידי בית הנבחרים, על ידי רוב של שני שלישים מהבית, ומוגבל לשתי כהונות בנות ארבע שנים. הוא מאשר חוקים המוצעים בבית הנבחרים, רשאי לחון, ממליץ על ראש הממשלה, ומכהן כ"ראש הכוחות המזוינים לענייני טקסים והוקרה".
תואר זה נשא הדיקטטור סדאם חוסיין, ששלט במדינה במשך כ-24 שנים. בשנת 2005 נבחר לתפקיד ג'לאל טאלבאני, שהיה השישי בתפקיד והכורדי הראשון שנושא את התואר. בשנת 2014, על רקע המאבק שהתחולל במדינה נגד ארגון "המדינה האסלאמית", נבחר לנשיא הפוליטיקאי פואד מעצום, כורדי גם הוא.
הערות שוליים

↑  חוקת עיראק, סעיף 64.
↑  שם, סעיפים 67,69.
↑  שם, סעיף 70.
↑  Iraq MPs elect Fouad Massoum as president, CNN, 24 July 2014
ג'ורדן דיאס

ג'ורדן אלחנדרו דיאס פורטון (בספרדית: Jordan Alejandro Díaz Fortún; נולד ב-23 בפברואר 2001) הוא אתלט ספרדי-קובני, אלוף אולימפי (פריז 2024), אלוף אירופה (רומא 2024) ואלוף אמריקה הצפונית, אמריקה המרכזית והקריביים (טורונטו 2018) בקפיצה משולשת.
ביוגרפיה

דיאס נולד בהוואנה שבקובה.
ביוגרפיה > 2017 > אלוף עולם עד גיל 18

באליפות העולם עד גיל 18 שנערכה בניירובי שבקניה ביולי זכה במדליית זהב בקפיצה משולשת בשיא אישי חדש של 17.30 מטר.
ביוגרפיה > 2018 > אלוף עולם עד גיל 20

באליפות העולם עד גיל 20 שנערכה בטמפרה שבפינלנד ביולי זכה במדליית זהב בקפיצה משולשת בשיא אליפות חדש של 17.15 מטר.
ביוגרפיה > 2018 > סגן אלוף משחקי אמריקה המרכזית והקריביים

במשחקי אמריקה המרכזית והקריביים שנערכו בברנקייה שבקולומביה באוגוסט זכה במדליית כסף בקפיצה משולשת בתוצאה של 17.29 מטר.
ביוגרפיה > 2018 > אלוף אמריקה הצפונית, אמריקה המרכזית והקריביים

באליפות אמריקה הצפונית, אמריקה המרכזית והקריביים שנערכה בטורונטו שבקנדה באוגוסט זכה במדליית זהב בקפיצה משולשת בתוצאה של 16.83 מטר.
ביוגרפיה > 2018 > אלוף המשחקים האולימפיים לנוער

באולימפיאדת הנוער בואנוס איירס שנערכה באוקטובר זכה במדליית זהב בקפיצה משולשת עם קפיצות למרחקים של 17.14 מטר ו-17.04 מטר (34.18 מטר בסיכום).
ביוגרפיה > 2019 > סגן אלוף המשחקים הפאן-אמריקאיים

במשחקים הפאן-אמריקאיים שנערכו בלימה שבפרו באוגוסט זכה במדליית כסף בקפיצה משולשת בתוצאה של 17.38 מטר.
באליפות העולם שנערכה בדוחה שבקטר בספטמבר סיים במקום שמיני בקפיצה משולשת בתוצאה של 17.06 מטר.
ביוגרפיה > מעבר לייצוג ספרד

ב-28 ביוני 2021 ערק דיאס מהמשלחת הקובנית שנשלחה לתחרות הכנה לאולימפיאדת טוקיו בקאסטיון דה לה פלאנה שבספרד, וכתוצאה מכך החמיץ את המשחקים האולימפיים. הוא החל להתאמן תחת איוואן פדרוסו בגוודלחרה שבספרד.
בשנת 2022 קיבל אזרחות ספרדית, וזמן קצר לאחר מכן שבר את שיא ספרד בקפיצה משולשת.
ביוגרפיה > 2024

התאחדות האתלטיקה הבין-לאומית הודיעה כי דיאס רשאי לייצג את ספרד בתחרויות בינלאומיות החל מ-7 ביוני 2024, בדיוק בזמן לאליפות אירופה. באליפות שנערכה ברומא שבאיטליה הוא זכה במדליית זהב בשיא אליפות חדש ושיא ספרד חדש של 18.18 מטר, התוצאה השלישית בטיבה בכל הזמנים, לפני פדרו פאבלו פיצ'רדו מפורטוגל (18.04 מטר) ותומא גוגואה מצרפת (17.38 מטר).
בפריז 2024 זכה דיאס במדליית זהב שקפץ למרחק של 17.86 מטר. דיאז עקף את פדרו פאבלו פיצ'רדו (17.84) ואנדי דיאס (17.64) שהצטרפו אליו לפודיום, שלושתם קובנים שערקו למדינות אחרות.
שיאים אישיים > אצטדיון

קפיצה משולשת: 18.18 מטר (2024), שיא ספרד
שיאים אישיים > אולם

קפיצה משולשת: 17.59 מטר (2023), שיא ספרד
הערות שוליים

1 2  Jordan Díaz, la gran promesa mundial afincada en Guadalajara, ya es español, El Español, ‏2022-02-02 (בספרדית)
↑  Jordan Díaz, la gran promesa del atletismo que se escondió en Zaragoza y España ha nacionalizado, El Español, ‏2022-02-03 (בספרדית)
↑  Carlos Arribas, El atleta recién nacionalizado Jordan Díaz bate el récord de España de triple salto, El País, ‏2022-02-20 (בספרדית)
| --- | --- |
בקרת זהויות :  World Athletics: 14709120
חתול צ'שייר

| --- | --- |

חתול צ'שייר, איורו של ג'ון טניאל
 שם ספר:  הרפתקאות אליס בארץ הפלאות מבעד למראה ומה אליס מצאה שם
 שם סרט:  עליסה בארץ הפלאות אליס בארץ הפלאות אליס מבעד למראה
 תוכנית טלוויזיה:  עליסה בארץ הפלאות אליס במאפיית הפלאות
 הופעה ראשונה:  הרפתקאות אליס בארץ הפלאות
 הופעה אחרונה:  אליס במאפיית הפלאות
 יוצרים:  לואיס קרול 
 גילום הדמות:  גיא פרידמן
 דיבוב:  סטרלינג הולוויי
 דיבוב בשפה העברית:  איציק סיידוף רון דרויאן דב רייזר שלמה וישינסקי דן קיזלר יובל בינדר
 מידע
 כינויים:  החתול המחייך חתול חתול תעלול חתול הצ'יישר
 גזע:  חתול
 מקום מגורים:  ארץ הפלאות
 
חתול צ'שייר (באנגלית: Cheshire Cat, לעיתים מתורגם כ"חתול צ'שר") הוא דמות בדיונית מתוך הספר "הרפתקאות אליס בארץ הפלאות" מאת לואיס קרול. החתול הוא אחת הדמויות המפורסמות מהספר, למרות הופעתו בשני פרקים בלבד: בבית הדוכסית ובמשחק הקרוקט. דמות החתול היא תוספת מאוחרת יחסית לספר: בגרסה הראשונה, שנקראה "הרפתקאות אליס מתחת לאדמה", אין החתול מופיע. קרול הוסיף את דמותו לספר בגרסה הבאה, "הרפתקאות עליסה בארץ הפלאות".
החתול שייך לדוכסית, אך הוא עצמאי ומקושר אליה רק בהופעתו הראשונה, בבית הדוכסית, ולקראת סוף משחק הקרוקט, כאשר עליסה מציינת שהוא שייך לדוכסית ומציעה לשאול לדעתה.
לחתול יכולת להיעלם ולהופיע כרצונו, בפתאומיות או בהדרגה. עליסה פוגשת אותו במטבח בבית הדוכסית. לאחר שעליסה יוצאת מהבית, החתול מופיע לפניה ביער. גופו נעלם בהדרגה וחיוכו נשאר תלוי באוויר עד שאף הוא נעלם לבסוף. אליס אומרת על כך שפעמים רבות ראתה חתול ללא חיוך, אך מעולם לא ראתה חיוך ללא חתול. זהו אחד המשפטים הידועים ביותר בספר.
במשחק הקרוקט מתגשם ראשו של החתול, החל בחיוכו, המשך בעיניו וכלה באוזניו. כאשר מלכת הלבבות רוצה לכרות את ראשו מתפתח ויכוח, האם ניתן לכרות ראש שאיננו מחובר לגוף.
בשנת 1951 הופיע בסרט של אולפני וולט דיסני - "עליסה בארץ הפלאות", שם דובב במקור על ידי סטרלינג הולוויי ובעברית על ידי שלמה וישינסקי. כמו כן, הופיע בתפקיד אורח בסדרה "בית העכבר" וכדמות חוזרת בסדרה "אליס במאפיית הפלאות".
השראה

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
יש מספר דעות לגבי המקור שעורר בקרול את ההשראה לדמות החתול, שאותו כינה על שם צ'שייר, מחוז הולדתו:
לפי הסבר עממי נהנו חתולי צ'שייר מתנובת המחוז (הידוע במוצרי החלב שמיוצרים בו) וחייכו בסיפוק לאור כמויות החלב והשמנת שזכו לאכול.
"לחייך כמו חתול צ'שייר" היה ביטוי מקובל בימיו של קרול (אזכור ראשון של הביטוי נמצא בספר מ-1795). מובנו אינו ידוע כיום בוודאות. ייתכן כי הכוונה היא לשלטים של אריות מחייכים, שצייר אז צייר מקומי עבור פונדקים, או לכך שגבינות צ'שייר עוצבו בעבר בדמות חתול מחייך. את הגבינות נהגו להתחיל לפרוס מזנב החתול, כך שראשו היה החלק האחרון שנאכל.
תאוריה אחרת מתייחסת לחתולים שחיו בנמל של צ'סטר, העיר הגדולה בצ'שייר. בקרבת רציפי הנמל היה מחסן גבינות, לפני שינוען בספינות ללונדון. נאמר שהחתולים, שארבו לעכברים שירדו מהספינות העוגנות, היו החתולים המאושרים ביותר באנגליה, ומכאן חיוכם.
בכנסייה שבה כיהן אביו של קרול ככומר, חצוב חתול (או אריה) שנראה כמחייך מזווית צפייה מסוימת, אך החיוך נעלם כשמביטים בחתול מכיוון אחר.
בצדו המערבי של מגדל כנסיית וילפריד הקדוש בכפר גראפנהול (Grappenhall) חצוב חתול שנראה זהה לאחד האיורים המקוריים של החתול בספר.
בתרבות

בקומיקס "פינאטס" לסנופי יש יכולת להפוך ל"כלב צ'שייר".
על שמו

האסטרואיד 6042 Cheshirecat (אנ') שהתגלה ב-1990, נקרא על שמו.
הערות שוליים

↑  כך בתרגום רנה ליטוין
↑  (6042) Cheshirecat In: Dictionary of Minor Planet Names. Springer. 2003. doi:10.1007/978-3-540-29925-7_5607. ISBN 978-3-540-29925-7.
| לואיס קרול |
| --- | --- | --- |
| יצירות | הרפתקאות אליס בארץ הפלאות • מבעד למראה ומה אליס מצאה שם • ציד הסנרק • מה שהצב אמר לאכילס |  |
| דמויות אליס בארץ הפלאות | אליס • הארנב הלבן • הכובען המטורף • ארנביב • חתול צ'שייר • הזחל • מלכת הלבבות |  |
| דמויות מבעד למראה | אליס • המפטי דמפטי • האריה והחד-קרן • טווידלדם וטווידלדי |  |
| עולמות | ארץ הפלאות • ארץ המראות |  |
| שירה | ג'ברווקי • סוס הים והנגר |  |
| אישים | אליס לידל • ג'ון טניאל |  |
בני פלד

| --- | --- |

 לידה:  18 באפריל 1928 תל-אביב, פלשתינה (א"י) 
 פטירה:  13 ביולי 2002 (בגיל 74) רמת השרון, ישראל 
 מדינה:  ישראל ישראל
 השכלה:  הטכניון – מכון טכנולוגי לישראל  בית הספר לטיסה 
 השתייכות:   צבא הגנה לישראל
 תקופת הפעילות:  1948–1977 (כ־29 שנים)
 דרגה:   אלוף
 תפקידים בשירות
  מפקד טייסת 113     מפקד טייסת 101   מפקד בסיס כנף 2    מפקד בסיס חצור    מפקד חיל האוויר
 פעולות ומבצעים
   מלחמת העצמאות    מבצע קדש    מלחמת ששת הימים   מלחמת ההתשה    מלחמת יום הכיפורים  מבצע יונתן
 עיטורים
 עיטורי צה"ל 
 תפקידים אזרחיים
 מנכ"ל אלביט ואלסינט
 
פלד, דצמבר 1997
קברו של בני פלד, בבית הקברות הצבאי קריית שאול
בני פלד (18 באפריל 1928 – 13 ביולי 2002) היה מפקד חיל האוויר הישראלי בשנים 1973–1977, בתקופת מלחמת יום הכיפורים ומבצע אנטבה.
ביוגרפיה

בני פלד נולד בשם בנימין וידנפלד בתל אביב. אביו, אריה וידנפלד, היה בן למשפחה שהגיעה בעלייה הראשונה מרומניה והתיישבה בראש פינה. האב עבד במחלקת העבודות הציבוריות של ממשלת המנדט ובין השאר היה אחראי להקמת שדות תעופה. אמו, יונה וידנפלד לבית גורפינקל, עלתה לארץ ישראל מפולין בשנת 1925. פלד היה הבכור והיו לו אחות ואח.
פלד למד בבית הספר אחד העם ובגימנסיה הרצליה, בין השאר אצל שאול טשרניחובסקי, יהודה בורלא וצבי נשרי שחינכו אותו לציונות ולדמוקרטיות. בתום לימודיו עשה שנת שירות באיילת השחר כנהג המשמר הנע של משטרת היישובים העבריים בגליל העליון. לאחר מכן החל ללמוד הנדסת מכונות בפקולטה להנדסת מכונות בטכניון, ושירת בארגון ההגנה בחטיבת כרמלי, בין השאר השתתף בשמירה על המובלעת היהודית באזור המרכז המסחרי הישן בחיפה. אחת מהפעולות שהוטלו עליו הייתה לבצע פעולת תגמול כתגובה על פגיעה בסוחרים יהודים ולרצוח אזרחים ערבים. החוליה בה נטל חלק ירתה בשני עוברי אורח ערבים והרגה אחד מהם. לאחר מכן הועבר למשימות שמירה על קו הדר הכרמל ובית התעשייה.
ביוגרפיה > בחיל האוויר

בתחילת 1948 התנדב לשירות האוויר, סיים את קורס מכונאי המטוסים הראשון, עסק בהרכבת מטוסי אוסטר ובקליטת מטוסי אוויה S-199 מצ'כוסלובקיה. בשנת 1949 התנדב לקורס טיס מס' 2, שנערך במחנה סירקין, וסיים אותו בהצטיינות. במסגרת תפקידו הטיס מטוסי ספיטפייר ומוסטנג בטייסת 101 (טייסת הקרב הראשונה), ונבחר להיות בין שני טייסי הסילון הראשונים על המטאור. פלד הקים עם מנחם בר את טייסת 117 (טייסת הסילון הראשונה) ואף הקים ופיקד על טייסת 113 ועל טייסת 101 במבצע קדש. ב-1954 בחר את מטוס האוראגן וב-1956 בחר את מטוס המיסטר, אותם הביא מצרפת בטיסה.
ב-2 בנובמבר 1956, מטוס המיסטר שהטיס פלד במבצע קדש נפגע מאש נ"מ מצרית בראס נצרני על-יד שארם א-שייך, והוא נחלץ ממנו באמצעות כיסא המפלט, ובכך היה לטייס הראשון בחיל האוויר שעשה זאת. פלד הסתתר במדבר עד שחולץ באמצעות מטוס פייפר, במבצע עליו קיבל טייס הפייפר אברהם גרינבוים את עיטור העוז.
ב-1958 עבר למטה החיל וכיהן כראש מדור אימונים אוויריים במקביל ללימודי הנדסה אווירונאוטית בפקולטה להנדסת אווירונאוטיקה וחלל בטכניון אותם סיים ב-1962. ביוני 1962 מונה לראש ענף אמצעי לחימה במטה חיל האוויר. בעקבות חשיפת טילים בליסטיים במצעד יום המהפכה במצרים ביולי 1962, מונה ב-1963 על ידי מפקד חיל האוויר עזר ויצמן לעמוד בראש צוות ייעודי שהופקד על המערך המבצעי המקביל בישראל (כנף הטילים של חיל האוויר), הצוות נשלח לצרפת לחברת דאסו, לפיתוח המענה, ביחידה שהוקמה בפלמחים. במאי 1964 מונה למפקד בסיס חצור, תפקיד שאותו מילא במהלך מלחמת ששת הימים. לאחר המלחמה מונה למפקד מחלקת האוויר בשנים 1969 עד 1971 כיהן כמשנה למנכ"ל התעשייה האווירית ועסק בבחינת המטוסים שעתידים היו להיקלט בחיל. באוגוסט 1971 חזר לכהן כראש מחלקת אוויר ובחודש מאי 1973 מונה למפקד חיל האוויר, והחליף את מרדכי (מוטי) הוד.
ביוגרפיה > מפקד חיל האוויר

פלד פיקד על חיל האוויר ב-1973 במלחמת יום הכיפורים. בערב יום הכיפורים כינס פלד את בכירי חיל האוויר ואמר להם שמבחינתו הולכת להיות מלחמה, אולם הדברים לא חלחלו לפקודיו. בבוקר יום הכיפורים היה חיל האוויר ערוך לתקיפה מקיפה של מערכי טילי נ"מ ושדות תעופה במצרים ובסוריה, אך לא ניתן אישור של הדרג המדיני לפעולה זו. בתחילת המלחמה הזניק פלד את כל מטוסי החייל לאוויר, בניגוד למסורת המבצעית של חיל האוויר, שבה מזניקים את מטוסי היירוט שבכוננות ורק אחר כך מזניקים עוד מטוסי יירוט, בהתאם לצורך. בימים הראשונים עסק החיל באינטנסיביות במתן סיוע לכוחות הקרקע, שהיו במצוקה קשה בימי הלחימה הראשונים. פעילות זו צמצמה את פעילות החיל בתקיפת חילות האוויר ומערכי הטילים של האויב. ב-11 הימים הראשונים של המלחמה לא השיג החיל עליונות אווירית באזור תעלת סואץ ותרומתו למלחמה בחזית המצרית לא הייתה משמעותית. לטענת פרופ' אורי בר-יוסף, הציג פלד לרמטכ"ל נתונים שגויים על מספר המטוסים הכשירים של חיל האוויר ועל מספר המטוסים הנדרשים, באופן שהציג תמונה שחורה מהמצב האמיתי, כדי ללחוץ לכיוון של צליחה מידית של התעלה. על פי טענת בר-יוסף, דיווחיו הדאיגו את הרמטכ"ל והדרג המדיני שנטו בעקבות זאת להסכים להפסקת אש מידית. עם השיפור במצבם של כוחות היבשה, ולאחר פגיעה של החיל בבסיסים של טילי הנ"מ, החל חיל האוויר בתקיפות של שדות תעופה ומטרות תשתית בעומק מצרים ובעומק סוריה, וסייעה בפגיעה קשה בצבא המצרי ממערב לתעלה. כחצי שנה מתום המלחמה, בטקס לכבוד שובם של הטייסים שנפלו בשבי, נשא פלד נאום לפקודיו בו טבע את המשפט – "את המנגינה הזאת אי אפשר להפסיק", סא"ל עודד פלדמן, ראש ענף תרבות וחינוך בחיל האוויר, לקח מטפורה זו כבסיס לשירו "מוכרחים להמשיך לנגן". על הטענות למחדל של חיל האוויר במלחמת יום הכיפורים אמר פלד: "לא היה מחדל. אין מה לחקור. המחדל הוא בנשמותיכם המתוסבכות."
ביולי 1976 עמד פלד בראש חיל האוויר שביצע חלק מרכזי במבצע אנטבה. פלד נמנה עם אלה שטענו נחרצות כנגד כניעה למחבלים ודחפו לפעולה צבאית, בהם יקותיאל אדם, דן שומרון, אהוד ברק, מוקי בצר, עידו אמבר ויוני נתניהו. לאחר שנדחתה תוכניתו להצנחת כוח באוגנדה, העלה את הרעיון לנחות באנטבה באמצעות מטוסים מסוג הרקולס, ובהם כוח קומנדו ולשחרר את החטופים. תוכניתו של בני פלד, שהתנגד לאפשרות הכניעה לדרישות החוטפים, הוצגה לרמטכ"ל ושר הביטחון. על אף שהרמטכ"ל מוטה גור הגדיר אותה כ"שרלטנית", תוכנית זו היא שאושרה ובוצעה בסופו של דבר.
בחודש אוקטובר 1977 סיים פלד את שירותו בצה"ל, ומסר את הפיקוד על חיל האוויר לדוד עברי.
ביוגרפיה > לאחר שחרורו מצה"ל

ב-1978 התמנה לנשיא חברת אלביט על ידי דן טולקובסקי ועוזיה גליל לאחר שנקלעה למצב קשה, ומילא תפקיד זה עד 1985. בהמשך כיהן כנשיא אלסינט וחילץ אותה מפשיטת רגל. בשנת 1985 זכה פלד בפרס התעשייה בקטגוריית האלקטרוניקה.
פלד נפטר בביתו שברמת השרון לאחר מחלת ריאות קשה שנבעה מעישון. ביומו האחרון נפרד מבני משפחתו ואמר להם שיש בסלון הבית פעמון שקיבל כשהיה מפקד חיל האוויר, וביקש שכשימות, ייצאו החוצה, יצלצלו בפעמון ויקראו: "מת משוגע שחשב שהיהודים מסוגלים להקים מדינה". נטמן בבית הקברות הצבאי קריית שאול.
היה נשוי לברטה (שנפטרה לפניו) ונולדו להם שלושה ילדים: יורם, שרה ואיל. יורם ואיל המשיכו את דרכו כטייסי קרב בחיל האוויר: יורם פלד פיקד באמצע שנות ה-80 על טייסת 101 ובכך היה לראשון בחיל האוויר המפקד כדור שני על טייסת.
השקפת עולמו

בספרו ימים של חשבון פרש את השקפת עולמו ודעותיו. לדעתו המושג "ישראלי" הוא מושג ריק מתוכן כי אינו מוזכר בספר החוקים של מדינת ישראל ואין לו הגדרה משפטית. הצביע על סתירה בין מגילת העצמאות לבין המצב בפועל בנושא השוויון בכך שחלק מאזרחי המדינה היהודים לא מכירים בסמכותה של מדינת ישראל ובחוקיה. פלד הגיע לעימות עם הרב שלמה גורן ערב מלחמת ששת הימים כאשר הרב גורן אמר שאובדן מדינת ישראל לא יביא לאובדן העם היהודי בעוד פלד טען שעם ישראל לא ישרוד בלי מדינת ישראל.
פלד היה בעד חוקה למדינה, חוקה שתפריד בין דת למדינה כך שכל האזרחים יהיו שווים ללא הבדל דת גזע ומין.
השקפת עולמו > תכלית הציונות

בברכה לשנת 2000 כתב: "...שתימחק מהמילון ומהתודעה שלנו שאיפת הציונות כפי שהגדיר הקונגרס הראשון בבזל ב-1897 ונשארה תקפה עד עצם היום הזה: 'לרכוש מקלט בטוח על פי משפט גלוי לעם היהודי בארץ ישראל'. אני רוצה שהגדרה זו של תחום מושב יהודי בגבולות מוכרים ובטוחים על ידי נותני חסות וכסף תימחק, ובמקום תבוא הגדרה התואמת את רעיון מדינת היהודים של הרצל, והיא: לכונן מדינת יהודים בארץ ישראל, על ידי אותם יהודים שמאסו בחיי הגלות ודיירות משנה, ומוכנים לתת את חייהם בעדה".
לקריאה נוספת

בני פלד, ימים של חשבון, הוצאת מודן, 2004.
שמואל גורדון, 30 שעות באוקטובר – החלטות גורליות: חיל האוויר בתחילת מלחמת יום כיפור, ספרית מעריב, 2008.
שמואל גורדון, 30 שעות באוקטובר (הוצאת ספרית מעריב, 2008).
אורי בר-יוסף, מלחמה משלו - חיל האוויר במלחמת יום הכיפורים (כנרת זמורה-דביר, 2021)
הערות שוליים

↑  בני פלד, ימים של חשבון, הוצאת מודן, 2004, עמוד 11.
↑  בני פלד, ימים של חשבון, הוצאת מודן, 2004, עמוד 13
↑  בעוז רוחם, סג"ם אברהם גרינבוים, מבצע קדש. ראו גם את עדותו של גרינבוים בספר חליפת לחץ, מאת מירב הלפרין ואהרון לפידות, הוצאת משרד הביטחון, ישראל תשמ"ז, עמ' 18–20. גם עזר ויצמן מספר על האירוע בספרו, לך שמים לך ארץ, הוצאת מעריב, תל אביב 1975, עמ' 162-161.
↑  שבתאי כ"ץ, כנפי תחזוקה אווירית למדינה, עמ' 155.
↑  בני פלד, ימים של חשבון, הוצאת מודן, 2004, עמוד 15-14.
1 2  יעקב אגסי, חיל-האוויר לא סיפק את הסחורה, באתר News1 מחלקה ראשונה, 8 בנובמבר 2013
1 2  103FM, ‏"האסטרטגיה של חיל האוויר במלחמת יום כיפור לא הייתה נכונה", באתר מעריב אונליין, 15 בדצמבר 2021
↑  שי לוי, ‏"חיל האוויר אמור היה להביס את האויב. זה לא קרה", באתר ‏מאקו‏, 8 באוקטובר 2021
↑  קובי מנדל, את המנגינה אי אפשר להפסיק, גלי צה"ל, ‏ 09/05/2011.
↑  אורי דן, הטייס הישראלי שהטיל צל ה"מיראז" על הפירמידות עם פרוץ מלחמת ששת הימים, מעריב, 6 באפריל 1980
↑  ובכך עולה הברכה של פלד בקנה אחד עם היעוד של בן-גוריון למדינת ישראל: לא הביטחון הוא העיקר אלא גאולת ישראל, קיבוץ גלויות, קוממיות לאומית
| --- | --- |
בקרת זהויות :  NLI: 987007446487105171  BnF: cb155500013 (data)  GND: 130316458  ISNI: 0000 0000 4965 7434  LCCN: no2004115821  VIAF: 59398903   WorldCat (עם VIAF): 59398903
פלואור

פלואור (מהפועל בלטינית: Fluere; בלטינית: Fluorine) הוא יסוד כימי ממשפחת ההלוגנים שסמלו הכימי F ומספרו האטומי 9.
תכונות

הפלואור מצוי במצב של גז בטמפרטורה של 25 מעלות צלזיוס; צבעו צהוב בהיר והוא בעל ריח חריף. מולקולת הפלואור מורכבת משני אטומי פלואור הקשורים ביניהם בקשר קוולנטי יחיד (F-F) ומסומלת כ-F2. עם זאת, הפלואור אינו נפוץ בצורה זו בטבע, משום שהוא היסוד האלקטרושלילי ביותר, ולכן הוא פעיל ביותר ומגיב בקלות עם חומרים אחרים. זהו אחד היסודות הבודדים היוצרים תרכובות עם גזים אצילים, ואחד משלושת היסודות היחידים (לצד חמצן וחנקן) המסוגלים ליצור קשרי מימן.
באוויר לח פלואור מגיב עם מים ויוצר חומצה פלואורית מסוכנת.
בתמיסות נוצר יון פלואוריד  \ F^{-}. יונים אחרים הם קומפלקסים של פלואור כמו  \ FeF_{4}^{-} או  \ H_{2}F^{+}. תרכובות של פלואור ומתכות יוצרות את המלחים היציבים ביותר.
שימושים

לפלואור שימושים רבים, ביניהם:
תרכובות פלואור מוספות לעיתים קרובות למשחת שיניים, ובחלק ממדינות המערב יש שימוש בפלואוריד להפלרת מי שתייה.
פלואור הוא אחד המרכיבים בתהליך הייצור של הפולימר פוליטטרהפלואורואתילן או טפלון  {\ce {(CF_2)n}}
גזים כמו פריאון מכילים פלואור ( \ CCl_{3}F).
עם חומצה פלואורית ( \ HF) חורטים על זכוכית, כמו על נורה.
לפלואור שימושים בתחום ייצור המוליכים למחצה.
תרכובות פלואור-כלור-מימן-פחמן משמשים כנוזלי קירור במזגנים ומקררים. בעשורים האחרונים ישנה מגמה להוציא חומרים אלו משימוש ולעבור לחומרים בטוחים יותר מכיוון שהתגלה שגזים אלו פוגעים בשכבת האוזון.
נתרן פלואורי שימש בעבר בתור חומר הדברה, בעיקר נגד תיקנים.
18F, איזוטופ רדיואקטיבי שפולט פוזיטרונים משמש כסמן רדיואקטיבי בטומוגרפיית פליטת פוזיטרונים (PET).
פלואור הוא חלק מהתרכובת של פרוזאק.
לפלואור יש דרישה עצומה בתחום האנרגיה הסולארית (דבר הגורם למחסור עולמי בגז זה)
ישנו שימוש בתרכובת אורניום פלואורי בתהליך הייצור של אורניום מועשר בגלל יכולתה של התרכובת להפוך לגז ב-C° ‏56.5.
מדעני חלל בארצות הברית חקרו את הפלואור בשנות ה-60 המוקדמות, וחשבו שהוא יוכל לשמש כחומר הודף בטילים. הניסויים נכשלו מכיוון שהיה קשה לטפל בפלואור.
היסטוריה

סידן פלואורי תואר ב-1529 על ידי גאורגיוס אגריקולה כחומר ריתוך (Flux), חומר זה סייע לרתך למזג מתכות או מינרלים. ב-1670 Schwandhard גילה שניתן לחרוט על זכוכית עם סידן פלואורי שעובד בחומצה. קרל וילהלם שלה ועוד חוקרים רבים אחרים כגון האמפרי דייווי, לואי ז'וזף גה-ליסאק, אנטואן לבואזיה ולואי טנארד עשו ניסויים בחומצה פלואורית שהכינו מסידן פלואורי וחומצה גפרתית מרוכזת.
בסופו של דבר הבינו שחומצה פלואורית מכילה יסוד לא ידוע. יסוד זה לא הופק שנים רבות מכיוון שהוא מאוד פעיל, מיד לאחר שמפרידים אותו מחומר אחד הוא מגיב עם חומר אחר. ב-1886 פלואור בודד על ידי אנרי מואסאן, כמעט לאחר 74 שנים של ניסיונות. ניסיונות אלו עלו למספר חוקרים בבריאותם ואפילו בחייהם. מואסאן זכה בפרס נובל בכימיה ב-1906.
השימוש הראשון בפלואור היה בפרויקט מנהטן במלחמת העולם השנייה, כשהתרכובת אורניום שש-פלואורי ( \ UF_{6}) עזרה בהפרדה של האיזוטופ 235U מ-238U. היום משתמשים ב \ UF_{6} גם לא למטרות מלחמה ומייצרים בעזרתו אורניום מועשר שהוא דלק גרעיני לכורים גרעיניים להפקת חשמל.
תרכובות

פלואור מוחלף לעיתים קרובות עם אטום מימן בתרכובות אורגניות, מכך שלפלואור הרבה תרכובות. תרכובות פלואור וגזים אציליים יוצרו לראשונה על ידי ניל ברטלט ב־1962 – התרכובת  \ XePtF_{6} הייתה הראשונה. תרכובות פלואור עם קריפטון ורדון יוצרו גם כן.
בתור קבוצה פונקציונלית עם פחמן פלואור יוצר בדרך כלל את הקבוצה פלואוריד אורגני בעלת קשר קוולנטי אחיד בין הפלואור והפחמן  {\ce {-(C-F)}}
אמצעי זהירות

פלואור טהור מסוכן מאוד ויכול לגרום לכוויות כימיות קשות במגע עם העור. גם מימן פלואורי מצריך טיפול מיוחד וצריך להימנע ממגע עם העור והעיניים. פלואור ויוני פלואור מאוד רעילים. לפלואור טהור יש ריח חריף ועוקץ שנחשף בריכוז נמוך כמו 20 חלקים למיליארד.
צריכה מוגברת של פלואור לאורך זמן עשויה להוביל לפלואורוזה, מחלה שסימניה הראשונים: כתמים על השיניים. פלואורידים גורמים לנזקים למוח ולמערכת העצבים, פגיעה באנזימים, במערכת ההורמונלית ובעצמות.